
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par atmežošanu nekustamā īpašuma "Biedrupi" zemes vienībā (zemes vienības kadastra apzīmējums 9866 003 0102) Miķeļtornī, Tārgales pagastā, Ventspils novadā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
2025. gada 17. septembrī Viedās administrācijas un reģionālās attīstības ministrijā (turpmāk - ministrija) iesniegts privātpersonas iesniegums ar lūgumu sagatavot Ministru kabineta ikreizējo rīkojumu par atmežošanu zemes vienībā "Biedrupi" (kadastra apzīmējums 98660030102) 200 m2 platībā.

Aizsargjoslu likuma 6. panta pirmā daļa, 36. panta otrās daļas 7. punkts, 36. panta ceturtās daļas 2. punkts un Meža likuma 41. panta pirmā daļa.

Saskaņā ar Ministru kabineta 2013. gada 11. jūnija sēdes protokollēmuma (prot. Nr. 34 24. §) ''Noteikumu projekts ''Grozījumi Ministru kabineta 1997. gada 1. aprīļa noteikumos Nr. 112 ''Vispārīgie būvnoteikumi'''''' 2. punktu atbildīgā institūcija par ikreizēja Ministru kabineta rīkojuma projekta sagatavošanu un iesniegšanu Ministru kabinetā gadījumos, kad plānota meža zemes atmežošana Baltijas jūras un Rīgas jūras līča piekrastes aizsargjoslā, ir Zemkopības ministrija, ja būvniecības ierosinātājs ir akciju sabiedrība ''Latvijas valsts meži'' vai Zemkopības ministrijas padotības iestāde, un Vides aizsardzības un reģionālās attīstības ministrija, ja būvniecības ierosinātājs ir pašvaldība vai cita persona.
1.2. Mērķis
Mērķa apraksts
Lai nodrošinātu piekļuvi nekustamajam īpašumam “Vecbiedrupi” zemes vienībai ar kadastra apzīmējumu 98660030097, Tārgales pagastā, Ventspils novadā, ir nepieciešams veikt servitūta ceļa izbūvi (turpmāk - paredzētā darbība) cauri blakus esošā nekustamā īpašuma “Biedrupi” zemes vienībai ar kadastra apzīmējumu 98660030102.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Pašreizējā situācija
Pašreiz piekļuve nekustamajam īpašumam "Vecbiedrupi" (ar kadastra apzīmējumu 98660030097) ar automašīnu nav iespējama. Nekustamā īpašuma "Vecbiedrupi" īpašnieks savam īpašumam piekļūst ar kājām šķērsojot nekustamo īpašumu "Biedrupi" (kadastra apzīmējums 98660030102) pa zemes strēli, kur paredzēta servitūta ceļa izbūve, automašīnu novietojot uz pašvaldības ceļa iepretim vietai, kur plānots servitūta ceļš.
Atmežošana paredzēta zemes vienībā “Biedrupi” (kadastra apzīmējums 98660030102) servitūta ceļa posmā 200 m2 platībā, kas atrodas Baltijas jūras un Rīgas līča piekrastes krasta kāpu aizsargjoslā (turpmāk - Krasta kāpu aizsargjosla).

Nekustamā īpašuma piederība un sastāvs
Nekustamais īpašums “Vecbiedrupi” (kadastra numurs 98660030097), kas atrodas Tārgales pagastā, Ventspils novadā, ir reģistrēts Kurzemes rajona tiesas Tārgales pagasta zemesgrāmatā (zemesgrāmatas nodalījums Nr. 336) uz privātpersonas vārda. Nekustamais īpašums sastāv no vienas zemes vienības ar kadastra apzīmējumu 98660030097, kuras platība ir 2,9 ha, ko veido lauksaimniecībā izmantojamās zemes platība (ganības) – 0,6 ha un mežu platība – 2,3 ha.

Nekustamais īpašums "Biedrupi" (kadastra numurs 98660030104), kas atrodas "Biedrupi", Miķeļtornī, Tārgales pagastā, Ventspils novadā, ir reģistrēts Kurzemes rajona tiesas Tārgales pagasta zemesgrāmatā (zemesgrāmatas nodalījuma Nr. 339) uz privātpersonas vārda, ar kopējo platību 3,42 ha. Nekustamais īpašums sastāv no trijām (trīs) zemes vienībām un četrām būvēm: zemes vienība ar kadastra apzīmējumu 98660030104, zemes vienība ar kadastra apzīmējumu 98660030101, zemes vienība ar kadastra apzīmējumu 98660030102 un būve ar kadastra apzīmējumu 98660030104001, būve ar kadastra apzīmējumu 98660030104002, būve ar kadastra apzīmējumu 98660030104003, būve ar kadastra apzīmējumu 98660030104005. Servitūta ceļa izbūve plānota zemes vienībā ar kadastra apzīmējumu 98660030102 (turpmāk - zemes vienība "Biedrupi"), kuras platība ir 1,4 ha, ko veido mežu platība – 0,4 ha, lauksaimniecībā izmantojamās zemes platība (ganības) – 1,0 ha.
Problēmas un risinājumi
Problēmas apraksts
Īpašnieks nevar rīkoties ar savu nekustamo īpašumu "Vecbiedrupi" (ar kadastra apzīmējumu 98660030097), jo tam nav nodrošināta piekļuve.

Vienlaikus Aizsargjoslu likuma 36. panta ceturtās daļas 2. punkts paredz, ka Krasta kāpu aizsargjoslā papildus šā panta pirmajā, otrajā un trešajā daļā minētajam aizliegts mežā veikt būvniecību, parku, mežaparku un lauksaimniecībā izmantojamās zemes ierīkošanu, kuras rezultātā platība tiek atmežota, un laucēs veikt būvniecību, parku, mežaparku un lauksaimniecībā izmantojamās zemes ierīkošanu bez Ministru kabineta ikreizēja rīkojuma.
Risinājuma apraksts
1. Paredzētā darbība:
Servitūta ceļa būvniecībai nepieciešama un paredzēta lauksaimniecībā izmantojamās zemes un meža zemes lietošanas kategorijas maiņa zemes vienībā “Biedrupi” aptuveni 318 m2 platībā, plānotā servitūta ceļa garums ap 70,6 m, platums – 4,5 m. Savukārt zemes vienībā “Vecbiedrupi” (kadastra apzīmējums 98660030097) paredzēta lauksaimniecībā izmantojamās zemes un meža zemes lietošanas kategorijas maiņa 36 m2 platībā, izbūvējot apgriešanās laukumu (6x6 m), kas savienots ar plānoto servitūta ceļu.

2024. gada 20. augustā noslēgts Līgums par ceļa servitūta nodibināšanu, starp kalpojošo nekustamo īpašumu "Biedrupi" ar kadastra numuru 98660030102 un valdošo nekustamo īpašumu "Vecbiedrupi" ar kadastra numuru 98660030097. Nodibinātais ceļa servitūts ir reģistrēts Zemesgrāmatā.

Saskaņā ar Zemesgrāmatas datiem (I. daļas 1.iedaļa – Nekustams īpašums, servitūti un reālnastas, ieraksts 3.1.) – nostiprināts braucamā ceļa servitūts 70,6 m garumā un 4,5 m platumā, izlietojams zemes vienībā ar kadastra apzīmējumu 98660030102. Kalpojošs nekustams īpašums: “Biedrupi” (Tārgales pagasta zemesgrāmatas nodalījuma Nr. 339). Pamats: 2024. gada 20. augusta līgums par servitūta ceļa nodibināšanu Nr.20/08/2024, 2024. gada 20. augusta ceļa servitūta plāns (Žurnāls Nr. 300007402792, lēmums 03.09.2024, tiesnese Odeta Turka).

2. Atmežošana
Atmežošanu zemes vienībā “Biedrupi” paredzēts veikt 2. kvartāla 1. nogabalā, servitūta ceļa posmā, kas ietilpst Krasta kāpu aizsargjoslā -  200 m2 platībā, saskaņā ar topogrāfisko plānu, paredzēts cirst astoņus maza diametra pašizsējas rezultātā ieaugušus lapu kokus (divus 30 cm diametrā, trīs 25 cm diametrā, vienu 20 cm diametrā, vienu 15 cm diametrā, un vienu ar trīs atsevišķiem stumbriem 10 cm, 5 cm un 5 cm diametrā) un sīkus nenosakāma izmēra krūmus.
Nekustamajam īpašumam "Biedrupi" ar kadastra nr. 98660030104 t.sk. zemes vienībai ar kadastra apzīmējumu 98660030102, kur paredzēts veikt atmežošanu servitūta ceļa izbūvei 2025. gada 26. augustā veikta meža inventarizācija (spēkā esoša no 2025. gada līdz 2045. gadam).
Saskaņā ar Ministru kabineta 2016. gada 21. jūnija noteikumu Nr. 384 "Meža inventarizācijas un Meža valsts reģistra informācijas aprites noteikumi" 25.4. apakšpunktu meža inventarizācijas veicējs ir sagatavojis paziņojumu par zemes lietošanas veida izmaiņām, zemes vienībā "Biedrupi", kas pievienots pie papildus dokumentiem.

Saskaņā ar Meža likuma 41. panta pirmo daļu platību atmežo, ja tas nepieciešams būvniecībai, derīgo izrakteņu ieguvei, lauksaimniecībā izmantojamās zemes ierīkošanai, īpaši aizsargājamo biotopu atjaunošanai, valsts sauszemes teritorijas aizsardzības un neaizskaramības nodrošināšanai vai valsts apdraudējuma situācijas novēršanai militārajos objektos un to aizsargjoslās un, ja personai ir izdots kompetentas institūcijas administratīvais akts, kas tai piešķir tiesības veikt minētās darbības, un persona ir kompensējusi valstij ar atmežošanas izraisīto negatīvo seku novēršanu saistītos izdevumus. 
Saskaņā ar Ministru kabineta 2012. gada 18. decembra noteikumu Nr. 889 “Noteikumi par atmežošanas kompensācijas noteikšanas kritērijiem, aprēķināšanas un atlīdzināšanas kārtību”  3. punktu:

pēc formulas: Z = S x A x Kco2 x K1 x K2 x X,  kur 
Z - kompensācijas apmērs (euro);
S - atmežojamās meža zemes platība (ha); 
A - vidējās meža atjaunošanas un kopšanas izmaksas (euro/ha) pēc Centrālās statistikas pārvaldes datiem. Meža atjaunošanas  un kopšanas izmaksas veido vidējās iepriekšējo piecu gadu izmaksas par augsnes gatavošanu,stādu iegādi, stādīšanu, agrotehnisko kopšanu un mežaudzes sastāva kopšanu atbilstoši meža zemes kvalitātes grupai, ņemot vērā aprēķina dienā aktuālāko publicēto informāciju; 
Kco2 -  - koeficients par CO2 piesaistes potenciāla samazināšanos atkarībā no meža tipa; 
K1 - koeficients atkarībā no mežsaimnieciskās darbības aprobežojuma un apgrūtinātās teritorijas veida; 
K2  -  koeficients atkarībā no atmežošanas mērķa; 
X - teritorijas attīstību raksturojošs koeficients, ko nosaka, ņemot vērā aktuālo teritorijas attīstības indeksu.

Pieprasījumu kompensācijas aprēķinam Valsts meža dienestā iesniedz meža īpašnieks, tiesiskais valdītājs, to pilnvarota persona vai persona, kura rīkojas saskaņā ar līgumu, kas noslēgts ar meža īpašnieku, tiesisko valdītāju vai to pilnvarotu personu. Valsts meža dienests aprēķina kompensācijas apmēru pēc iesnieguma saņemšanas no kompetentās institūcijas, kura izdod administratīvo aktu, kas personai piešķir tiesības veikt būvniecību.

3. Dabas vērtības zemesgabala un nosacījumi to saglabāšanai:
2025. gada 1. augustā izdots Sertificēta sugu un biotopu aizsardzības jomas eksperta atzinums Nr. BG2025-3 "Par īpaši aizsargājamu augu sugu un biotopu sastopamību nekustamajā īpašumā “Vecbiedrupi” zemes vienībā ar kadastra apzīmējumu 98660030097, Ventspils novada Tārgales pagastā". Sugu un biotopu eksperte B.Galniece atzinumā secina, ka plānotā darbība ir iecerēta, lai nodrošinātu piekļuvi zemes vienībai ar kadastra apzīmējumu 98660030097. Ekspertes ieskatā darbību var īstenot, ja tiek ņemti vērā un īstenoti šī atzinuma 7. sadaļā aprakstītie nosacījumi un risinājumi. Ja tie tiek godprātīgi izpildīti, tad nav paredzama būtiska ietekme uz dabas vērtībām apsekotajā zemes vienībā un blakus īpašumos, izņemot biotopu 2180 Mežainas piejūras kāpas caur kuru virzīsies servitūta ceļš, jo būvniecības procesā notiks zemsedzes pārveidošana aptuveni 166 m2 platībā, paredzot, ka tajā tiks izveidots brauktuves segums (grants, šķembas vai cits) un mainīts zemes lietošanas veids. Tomēr, ņemot vērā, ka zemes vienībā ar kadastra apzīmējumu 98660030102 ("Biedrupi", Miķeļtornis, Tārgales pagasts, Ventspils novads) sastopamais biotops Mežainās piejūras kāpas pēc būtības ir pārmitra ieplaka (nav atbilstoša īpaši aizsargājamam biotopa veidam raksturīgās pazīmes - zemsedze un mežaudze) un tiek pieļauts, ka biotops ir iekļauts kā elements lielāka kāpu kompleksā, tad var uzskatīt, ka ceļa izbūve nerada būtisku ietekmi uz šo īpaši aizsargājamo biotopu.

4. Atbilstība Aizsargjoslu likuma normām:
Zemes vienība “Biedrupi” (kadastra apzīmējums 98660030102) un zemes vienība “Vecbiedrupi” (kadastra apzīmējums 98660030097) atrodas Baltijas jūras un Rīgas līča piekrastes aizsargjoslā, Miķeļtorņa ciema robežās. Šaura josla zemes vienības “Biedrupi” ziemeļu daļā gar pašvaldības autoceļu atrodas Krasta kāpu aizsargjoslā un pārējā daļa – ierobežotas saimnieciskās darbības joslā.

Pašreiz piekļuve nekustamajam īpašumam "Vecbiedrupi" (ar kadastra apzīmējumu 98660030097) ar automašīnu nav iespējama, nekustamā īpašuma "Vecbiedrupi" īpašnieks savam īpašumam piekļūst ar kājām šķērsojot nekustamo īpašumu "Biedrupi" (kadastra apzīmējums 98660030102) pa zemes strēli, kur paredzēta servitūta ceļa izbūve, automašīnu novietojot uz pašvaldības ceļa iepretim vietai, kur plānots servitūta ceļš. 

Aizsargjoslu likuma 36. panta otrās daļas 7. punkts paredz, ka krasta kāpu aizsargjoslā ir atļauta ielu un autoceļu būvniecība vai pārbūve, lai nodrošinātu piekļuvi esošām dzīvojamām ēkām vai šajā pantā atļautās apbūves (ja tur bijusi iepriekšējā apbūve) vajadzībām, ja nepastāv citas piekļuves iespējas. Šajā gadījumā nepastāv citu piekļūšanas iespēju nekustamajam īpašumam "Vecbiedrupi", līdz ar to servitūta ceļa izbūve ir vienīgais veids kā piekļūt nekustamajam īpašumam.
Paredzētās darbības īstenošana nav pretrunā Baltijas jūras un Rīgas līča piekrastes aizsargjoslas izveidošanas mērķiem un kritērijiem un Aizsargjoslu likuma 36.panta prasībām. Uz servitūta ceļa posma izbūvi Krasta kāpu aizsargjoslā attiecināms Aizsargjoslu likuma 36.panta otrās daļas 7. punktā noteiktais izņēmums.
Pamatojoties uz Aizsargjoslu likuma 36.panta ceturtās daļas 2. punktu, meža zemes lietošanas kategorijas maiņa Krasta kāpu aizsargjoslā servitūta ceļa posmā izbūvei zemes vienībā “Biedrupi” (kadastra apzīmējums 98660030102) ir pieļaujama tikai pēc ikreizējā Ministru kabineta rīkojuma saņemšanas.

5. Paredzētās darbības ietekmes uz vidi sākotnējais izvērtējums, tehniskie noteikumi:
2025. gada 11. septembrī Valsts vides dienests izsniedzis Ietekmes uz vidi sākotnējo izvērtējumu Nr. AP25SI0158, kurā nolemts nepiemērot ietekmes uz vidi novērtējuma procedūru Edgara Butāna pieteiktajai paredzētajai darbībai – servitūta ceļa izbūvei nekustamā īpašuma “Vecbiedrupi” (kadastra Nr. 98660030097) zemes vienībā ar kadastra apzīmējumu 98660030097 (Tārgales pagasts, Ventspils novads) un “Biedrupi” (kadastra Nr. 98660030104) zemes vienībā ar kadastra apzīmējumu 98660030102 ("Biedrupi", Miķeļtornis, Tārgales pagasts, Ventspils novads).
Valsts vides dienesta vērtējumā paredzētā darbība un tās radītā slodze uz apkārtējo vidi nav vērtējama kā būtiska vai tāda, kas nozīmīgi ietekmētu apkārtējās vides procesus un/ vai cilvēkus, kas pakļauti tās ietekmei (nav kvalificējama kā kompleksa vai nozīmīga plašākā mērogā). Ietekmes uz vidi sākotnējā izvērtējumā secināts, ka paredzētās darbība – servitūta ceļa izbūve – neatbilst likuma „Par ietekmes uz vidi novērtējuma likumu” 4. pantā un 1. pielikumā noteiktajām darbībām, kurām veicams ietekmes uz vidi novērtējums. Paredzētās darbības īstenošana ir atbilstoša Ventspils novada teritorijas plānojumam. Tehniskie noteikumi paredzētajai darbībai tiks izdoti pēc Ministru kabineta ikreizēja rīkojuma par atmežošanu nekustamā īpašuma “Biedrupi” zemes vienībā ar kadastra apzīmējumu 98660030102 izdošanas.

6. Teritorijas plānošanas dokumenti:
2024. gada 18. oktobrī Ventspils novada pašvaldība izdevusi Tehniskos noteikumus Nr. 1.2-2/IZ2788, Servitūta ceļa izbūve nekustamam īpašumam kadastra apzīmējumu Nr.98660030097 (Tārgales pagasts, Ventspils novads), kurā minēti noteikumi un prasības izstrādājot būvprojektu, tehniskie noteikumi derīgi divus gadus no izdošanas dienas.

Saskaņā ar Ventspils novada teritorijas plānojumu (turpmāk – Teritorijas plānojums), kas apstiprināts ar Ventspils novada domes 2016. gada 17. marta lēmumu "Par Ventspils novada teritorijas plānojuma grafiskās daļas un teritorijas izmantošanas un apbūves noteikumu apstiprināšanu" Ventspils novada teritorijas plānojuma grafiskā daļa un teritorijas izmantošanas un apbūves noteikumi izdoti kā pašvaldības saistošie noteikumi Nr. 5,  zemes vienības “Biedrupi” (kadastra apzīmējums 98660030102) un zemes vienības “Vecbiedrupi” (kadastra apzīmējums 98660030097) teritorijas plānotā (atļautā) izmantošana ir Lauksaimnieciskā teritorija (L3). Abas Zemes vienības atrodas Baltijas jūras un Rīgas līča piekrastes aizsargjoslā, Miķeļtorņa ciema robežās. Šaura josla Zemes vienības “Biedrupi” ziemeļu daļā gar pašvaldības autoceļu atrodas krasta kāpu aizsargjoslā (turpmāk – Krasta kāpu aizsargjosla) un pārējā daļa – ierobežotas saimnieciskās darbības joslā. Saskaņā ar Teritorijas plānojuma Teritorijas izmantošanas un apbūves noteikumu (turpmāk – TIAN) 516. punktu: Lauksaimniecības teritorija (L3) ir “funkcionālā zona piejūras ciemos, ko nosaka, lai nodrošinātu tradicionālās viensētu apbūves un piekrastes vēsturiskās kultūrainavas saglabāšanu”. Zemes vienībā ir atļauta viensētu apbūve (11004) – atbilstoši TIAN 517. punktā noteiktajam galvenajam izmantošanas veidam. Savukārt TIAN 19. punkts noteic, ka “Būvniecība zemes vienībā atļauta, ja tai nodrošināta piekļūšana – zemes vienība robežojas ar ceļu, laukumu, ielu vai piekļūšanu nodrošina ceļa servitūts”. Servitūta ceļa būvniecība tiek veikta, lai nodrošinātu piekļuvi zemes vienībai “Vecbiedrupi” (kadastra apzīmējums 98660030097). Atmežošanas ierosinātājs norādījis, ka cita būvniecība zemes vienībā “Vecbiedrupi” tuvākajā laikā nav paredzēta. Tomēr tiek ņemts vērā, ka Zemes vienībā “Vecbiedrupi” ir atļauta viensētu apbūve. Secināms, ka paredzētā darbība ir atbilstoša Ventspils novada teritorijas plānojumam. Lai īstenotu paredzēto darbību, nav nepieciešams izmainīt teritorijas esošo plānoto (atļauto) izmantošanas veidu.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
nekustamā īpašuma "Biedrupi" un nekustamā īpašuma "Vecbiedrupi" īpašnieki.
Ietekmes apraksts
Atļaujot atmežošanu un īstenojot paredzēto darbību, tiks nodrošināta īpašnieka piekļuve savam īpašumam.
Juridiskās personas
Nē
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nē
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://vktap.mk.gov.lv/public_participations/public_discussions/1d11d83c-dd8d-4a9d-9d20-dd6a40770be8
6.3. Sabiedrības līdzdalības rezultāti
Projekts tika publicēts publiskai apspriešanai no 10.12.2025. līdz 24.12.2025.
Publiskās apspriešanas laikā netika saņemti priekšlikumi vai iebildumi.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Valsts meža dienests
Valsts vides dienests
Ventspils novada pašvaldība
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Jā
Apraksts
Aizsargjoslu likuma 36. panta ceturtās daļas 2. punktu krasta kāpu aizsargjoslā aizliegts bez Ministru kabineta ikreizēja rīkojuma mežā veikt būvniecību, kuras rezultātā platība tiek atmežota. Eksperta atzinumā minēts, ka servitūta ceļa izbūves robežās atrodas Eiropas savienības nozīmes biotops Mežainās piejūras kāpas, vienlaikus nav konstatētas citas īpaši aizsargājamas dabas vērtības, kā arī apsekotajā teritorijā aug liela izmēra bioloģiski vecas priedes, kuras būtu nepieciešams saudzēt un saglabāt arī pēc servitūta ceļa izbūvēšanas. Zemes vienībā "Biedrupi" sastopamais biotops Mežainās piejūras kāpas pēc būtības ir pārmitra ieplaka (nav atbilstošs biotopu raksturojošu pazīmju - zemsedze un mežaudze) un ir iekļauta kā elements lielāka kāpu kompleksā, tad var uzskatīt, ka servitūta ceļa izbūve neradīs būtisku ietekmi uz biotopu.
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

